Serge Telle

Serge Telle (født 5. mai 1955 i Nantes i Frankrike.) er en fransk diplomat og statstjenestemann som var statsminister i Monaco fra 1. februar 2016 til 31. august 2020.

Faren hans var ingeniør. Telle tok avsluttende eksamen ved Sciences Po. Han tok også en grad i swahili ved Institut national des langues et civilisations orientales.

Telle er ridder av Æreslegionen og Den nasjonale fortjenstorden. Han er også kommandør av Den hellige Carls orden. Ved avslutningen av statsministerperioden ble han i august 2020 utnevnt til kommandør av Grimaldiordenen. Han ble etterfulgt som statsminister av Pierre Dartout.

Referanser

Kategori:Personer fra Nantes
Kategori:Monegaskiske politikere